Fra hovedmenuen vælger du Exhibition Race. På den menu, der nu dukker op, kan du vælge mellem to baner. Det foregår ved, at du vælger Select Track med musen og klikker mellem de to baner. Bridgeport er den letteste. 

Hvis du vil køre mere end de tre omgange, spillet er indstillet til fra start, kan du vælge Race Length og med højre og venstre piletast føje til eller trække fra. 

Klik nu på Exhibition Setup. Den næste menu har fire spændende punkter
Qualify, hvor du kører alene på banen for at kvalificere dig og lære banen at kende.
Race, der starter det vilde løb mod 15 af verdens bedste formel 1-kørere.
Car Setup, hvor du kan ændre din bil.
Options, hvor du blandt andet får adgang til Set Controls, så du selv kan bestemme, hvilke taster der styrer bilen.

Tasterne til styring er fra starten
Højre og venstre piletast for at dreje
A er speeder
Z er bremse
Q og W for at geare op og ned

Når du er klar, klikker du enten Race eller Qualify for at komme i gang. Under spillet kan du bruge følgende taster
V for at ændre din synsvinkel
G eller J for at kigge til venstre eller højre
H for at kigge over skulderen
P for pause

Hvis du synes, at spillet kører for langsomt, kan du bruge tasterne F8 til F12 for at ændre detaljerne i grafikken.

Når du bruger pausetasten, kan du vælge at trække dig tilbage fra et løb eller at gentage særligt spændende klip. For at afslutte Andretti Racing skal du tilbage til hovedmenuen. Klik på Previous Menu, og vælg Quit Game.

Andretti Racing kører kun under Windows 95.

Systemkrav
Pentium 133 CPU
16 MB ram
22 MB diskplads
DirectX 5.0

Afinstallation
Vælg "KontrolPanel", "Tilføj/Fjern programmer", find "Andretti Racing Demo"  i listen, og tryk på knappen "Tilføj/Fjern". Det vil fjerne Andretti Racing fra din computer.